الماتىدا بۇلاقتىكى دەپ كراننىڭ سۋىن ساتقاندار جۇرتتى شوشىتتى\nاستانا. قازاقپارات - الماتىدا بەلگىلى كاسىپورىنداردىڭ ءبىرى بۇلاقتىكى دەپ، كران سۋىمەن جۇرتتى الداپ كەلگەن.\nمۇنى اۋىزسۋ قۇياتىن اتىشۋلى سەحتىڭ بۇرىنعى جۇمىسشىلارى ايتىپ بەردى دەپ حابارلايدى «ك ت ك» ارناسى.\n«شلانگامەنەن كادىمگى قاراپايىم سۋدى الىپ، سونى ساتىپ جاتىر. قازىر ەكسپەديتورلار مەن جۇرگىزۋشىلەرگە قۇيدىرىپ جاتىر سۋدى»، - دەيدى كاسىپورىننىڭ بۇرىنعى قىزمەتكەرى باۋىرجان.\nبوشكەسى 600 تەڭگە تۇراتىن سۋدى، اسىرەسە، كەڭسەلەر كوپتەپ الادى ەكەن. سول كليەنتتەر دە اۋىزسۋدان ءتۇرلى قوقىس شىعىپ، تالاي شاعىمدانعان. لاس جەردە قۇيىلاتىن تىرشىلىك نارىنەن قۇرت-قۇمىرسقاعا دەيىن تابىلىپتى.\n«قۇرت-قۇمىرسقالار، سوسىن توپىراق، شاش شىققان كەزدەرى بولدى. سالفەتكاعا دەيىن شىققان ىشىنەن»، - دەيدى كاسىپورىننىڭ بۇرىنعى قىزمەتكەرى باۋىرجان.\nءبىراق كومپانيا باسشىلارى مۇنىڭ ءبارىن جىلى جاۋىپ ۇيرەنگەن. ال كاسىپورىن عيماراتىنا تىلشىلەردى اتتاپ باستىرماعان. كۇزەتشىلەرگە ەشكىمدى كىرگىزبەۋ تۋرالى بۇيرىق بەرگەن ولار اقىرى جاۋاپتان قاشىپ قۇتىلدى.\n«سۋىمىز پايدالى، شيپالى» دەگەن جارناماسى جەر جارعان كاسىپورىن سانيتار مامانداردان دا ايلاسىن اسىرىپتى. ماسەلەن، ول بيىل تامىزدا جوسپارلى تەكسەرىستەن ءوتۋى ءتيىس ەدى. ءبىراق تىقىر تايانعاندا ديرەكتورى سەحتى ۋاقىتشا جاۋىپ تاستاعان.\n«سەحتىڭ باسشىسىنان حات تۇسكەن. بۇل سەح جۇمىس ىستەمەيدى دەپ. سوندىقتان، ەرەكشە ءتارتىپ بويىنشا بۇل سۋ وندىرەتىن سەحى تەكسەرىلمەگەن»، - دەيدى الماتى قالاسى قوعامدىق دەنساۋلىقتى قورعاۋ ءبولىمىنىڭ باسشىسى انەل مۇسايەۆا.\nدەگەنمەن، بۇعان دەيىن سەس ماماندارىنا شاعىم تۇسپەپتى. ال بۇدان كەيىن اۋىزسۋ شىعاتىن كاسىپورىندا تەكسەرىس باستالۋى مۇمكىن. ءسويتىپ، ساپاسىز سۋ ساتقاندارعا قاتىستى اكىمشىلىك ءىس قوزعالماق.\nاستانا. قازاقپارات - باس قالادا «قۇقىقتىق ءتارتىپ» جەدەل-الدىن الۋ ءىس-شاراسى جالعاسۋدا، دەپ حابارلايدى استانا قالاسى اكىمدىگىنىڭ رەسمي سايتى ءى ءى د-نىڭ باسپا ءسوز قىزمەتىنە سىلتەمە جاساپ.\nاستانا. قازاقپارات - كانن فەستيۆالىنىڭ جەڭىمپازى سامال ەسلياموۆا ءوزىنىڭ بالالىق شاعى مەن ارتىستىك جولى تۋرالى ايتىپ بەردى. بۇگىن جاس ءارتىس استانادا ق ر مادەنيەت جانە سپورت ءمينيسترى ارىستانبەك مۇحامەدي ۇلىمەن كەزدەستى، دەپ حابارلايدى قازاقپارات ءتىلشىسى.\nباشقۇرتستان قازاقستان ارقىلى قىتايعا جول سالماق